ПРОЕКТ НА ДОГОВОР

**ДОГОВОР ЗА ДОСТАВКА**

**№ ………………………………./** **………………………….**

Днес, ……….., в гр. Бургас се подписа настоящия договор между:

1. Фондация „Виа Понтика", със седалище и адрес на управление ул. Петрова нива № 20, с. Маринка, гр. Бургас, п.к. 8154, с ЕИК 176942493, представлявано от Ина Агафонова в качеството и на Председател на УС, наричано по-долу „ВЪЗЛОЖИТЕЛ”, от една страна

и

2. ...................................... със седалище и адрес на управление гр. .........., ул. ..................., ет...., ап.....; с ЕИК ....................., представлявано от ......................, наричано по-долу, „ИЗПЪЛНИТЕЛ”, от друга страна.

Като взеха предвид това, че:

(1) ВЪЗЛОЖИТЕЛЯТ изпълнява проект „Намаляване на уязвимостта, повишаване на адаптивността – базирано на дистанционни методи пилотно възстановяване на зелени площи в крайбрежни и градски територии от Черноморския регион“ – MoreAdapt, номер: BSB00479, Договор № MDLPA 151423/25.07.2024г., по програма Интеррег NEXT Черноморски басейн 2021‑2027, съфинансиран от Европейския съюз,

(2) ВЪЗЛОЖИТЕЛЯТ – в качеството си на бенефициент по гореспоменатия договор за безвъзмездна финансова помощ, както и с цел спазването на принципите при разходване на публични средства за публичност и прозрачност, свободна и лоялна конкуренция, равнопоставеност и недопускане на дискриминация, е провел избор с Публична покана на изпълнител с предмет:

"Доставка на оборудване за въздушно заснемане и картографиране за нуждите на проект „Намаляване на уязвимостта, повишаване на адаптивността – базирано на дистанционни методи пилотно възстановяване на зелени площи в крайбрежни и градски територии от Черноморския регион“ – MoreAdapt, по програма Интеррег NEXT Черноморски басейн 2021-2027." , осъществен съгласно изискванията на действащата нормативна уредба в Република България,

страните се споразумяха за следното:

1. **ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши дейности и услуги свързани с тях, съгласно направено предложение от ИЗПЪЛНИТЕЛЯ както следва:

……………………………………………..

на процедура с предмет "Доставка на оборудване за въздушно заснемане и картографиране за нуждите на проект „Намаляване на уязвимостта, повишаване на адаптивността – базирано на дистанционни методи пилотно възстановяване на зелени площи в крайбрежни и градски територии от Черноморския регион“ – MoreAdapt, по програма Интеррег NEXT Черноморски басейн 2021-2027." , подробно описани в Приложение №1 Техническа спецификация и Приложение №2 Оферта на ИЗПЪЛНИТЕЛЯ с ценово и техническо предложение, неразделна част от настоящия договор.

1. **ЦЕНА И НАЧИН НА ПЛАЩАНЕ**

**Чл. 2.** (1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ общата крайна цена в размер на **……………………** (словом ………………………) лева, без ДДС и ......................... (словом ………………………) лева с ДДС.

(2) Общата крайна цена се определя съгласно направено предложение от ИЗПЪЛНИТЕЛЯ, подробно описано в Приложение №2 Оферта на ИЗПЪЛНИТЕЛЯ с ценово и техническо предложение неразделна част от настоящия договор.

(3) Плащанията по настоящият договор се извършват както следва:

-**Авансово плащане в размер на** 60 % от стойността на договора - в срок от 5 /пет/ работни дни след подписването на договора и издаване на фактура от изпълнителя;

-**Окончателно плащане:** 40 % от стойността на договора – в срок от 5 /пет/ работни дни след инсталация и пускане в експлоатация, подписване на приемно-предавателен протокол и издадена фактура от изпълнителя.

(4) В издаваните от изпълнителя фактури във връзка с изпълнението на договора, следва да бъде указано задължително, че разходът се извършва за доставка по Проект „Намаляване на уязвимостта, повишаване на адаптивността – базирано на дистанционни методи пилотно възстановяване на зелени площи в крайбрежни и градски територии от Черноморския регион“ – MoreAdapt, номер: BSB00479, Договор № MDLPA 151423/25.07.2024г., по програма Интеррег NEXT Черноморски басейн 2021-2027.

(5) Забава на плащане не е основание за спиране на изпълнението на дейностите по договора.

(6) Всяко от плащанията по този договор се извършва чрез банков превод по следната банкова сметка на ИЗПЪЛНИТЕЛЯ:

Банка: ..............................................................

BIC: ..............................................................

IBAN: ..............................................................

(7) При промяна в банковата сметка на ИЗПЪЛНИТЕЛЯ, посочена в ал. 4, то същият уведомява писмено ВЪЗЛОЖИТЕЛЯ в седемдневен срок от настъпване на обстоятелството. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, плащането по сметката се счита за валидно извършено, а задължението за плащане в съответния размер – за погасено.

1. **СРОК, МЯСТО НА ИЗПЪЛНЕНИЕ, ПРИЕМАНЕ И ПРЕДАВАНЕ НА ДОСТАВКАТА**

**Чл. 3.** (1) Срокът за доставка по настоящия договор е до три месеца, считано от датата на подписване на настоящия договор.

(2) Всички рискове за доставяното по договора оборудване са за сметка на ИЗПЪЛНИТЕЛЯ до момента на приемането му от ВЪЗЛОЖИТЕЛЯ.

(3) Изпълнението на задълженията на ИЗПЪЛНИТЕЛЯ по въвеждане в действие на доставените активи включва и конфигуриране, настройка и пускане в експлоатация, което ще се проведе от ИЗПЪЛНИТЕЛЯ в пълно съответствие с изискванията на ВЪЗЛОЖИТЕЛЯ. При недоказване на заложените функционални параметри (параметри, съответстващи на Приложение №2 Оферта на ИЗПЪЛНИТЕЛЯ с ценово и техническо предложение) при тестовата експлоатация, ВЪЗЛОЖИТЕЛЯТ има право да поиска нов тест или да откаже приемането на доставката.

(4) Изпълнението на дейностите по предходната алинея се удостоверява чрез подписване на двустранен приемателно-предавателен протокол предоставен от ВЪЗЛОЖИТЕЛЯ след окончателно приемане на доставката и пуска в експлоатация съгласно разпоредбите на този Договор.

(5) Всяко известие, искане, уведомление или друго съобщение, което се предоставя по този Договор, трябва да е в писмена форма и да бъде адресирано до съответната страна на посочения по-долу адрес за кореспонденция:

**ЗА ВЪЗЛОЖИТЕЛЯ:**

Фондация „Виа Понтика“

Адрес за кореспонденция: Бургас, бул. „Иван Вазов“ № 1, ет. 2, офис № 1

тел: +359 89 851 5513

Лице за контакт: Ина Агафонова

email: office@viapontica.org

**ЗА ИЗПЪЛНИТЕЛЯ:**

…………………………..

Адрес за кореспонденция:

………………………………………………

Лице за контакт: ………………………………

(6) Писмената форма се смята за спазена и когато те са отправени и по имейл.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4.** (1) ИЗПЪЛНИТЕЛЯТ се задължава да изпълни предмета на настоящия договор, съгласно обхвата и описанието на дейностите, подробно описани в Приложение № 1 Техническа спецификация и Приложение № 2 Оферта на ИЗПЪЛНИТЕЛЯ с ценово и техническо предложение, неразделна част от настоящия договор, както и в рамките на срока определен в чл. 3, ал. 1 на настоящия договор.

(2) ИЗПЪЛНИТЕЛЯТ се задължава да информира текущо ВЪЗЛОЖИТЕЛЯ за хода на изпълнението на предмета на договора, както и за евентуално възникнали трудности и предприетите мерки за отстраняването им.

(3) ИЗПЪЛНИТЕЛЯТ се задължава да пази фирмена тайна по отношение на информацията, която ще получи по време на изпълнението на дейностите, и няма право на нейното официално или неофициално разпространяване без предварително писмено съгласие на ВЪЗЛОЖИТЕЛЯ.

(4) ИЗПЪЛНИТЕЛЯТ носи цялата отговорност за опазването и съхраняването на документацията по този договор, до окончателното предаване на резултатите от изпълнението на услугите на ВЪЗЛОЖИТЕЛЯ.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5.а** (1) ВЪЗЛОЖИТЕЛЯТ се задължава да извърши плащането в размера, по начина и в срока определени в настоящия Договор.

.

(2) ВЪЗЛОЖИТЕЛЯТ се задължава да оказва съдействие на ИЗПЪЛНИТЕЛЯ в рамките на своята компетентност, при изпълнение на задълженията му по този договор, като му предоставя своевременно цялата информация, необходима за изпълнение на предмета на договора, след предварително искане за това от страна на ИЗПЪЛНИТЕЛЯ.

**VI. ГАРАНЦИЯ И ГАРАНЦИОННО ОБСЛУЖВАНЕ**

**Чл. 5.б** (1) Гаранционното обслужване влиза в сила от датата на подписване на приемателно-предавателния протокол съгласно чл. 3, ал. 5 на този Договор.

(2) Срокът на гаранционния сервиз е указан в Приложение №2 Оферта на ИЗПЪЛНИТЕЛЯ с ценово и техническо предложение, като започва да тече от момента на подписване на приемо-предавателен протокол за приемане на активите, съгласно чл. 3, ал. 5 от този Договор.

**VII. ОТГОВОРНОСТИ И САНКЦИИ**

**Чл. 6.** (1) При забава на ИЗПЪЛНИТЕЛЯ по изпълнението на настоящия договор, същият дължи на ВЪЗЛОЖИТЕЛЯ неустойка в размер на 0,1% (нула цяло и един процента) от сумата, посочена в Чл. 2 за всеки ден забава, но не повече от 10% (десет процента) от нея, както и обезщетение за вреди и пропуснати ползи в случаите, когато те надхвърлят тази неустойка.

(2) Всички санкции и неустойки по настоящия договор се изчисляват и дължат в лева без ДДС и стават дължими в срок от 3 (три) календарни дни след констатиране на причината поради която се дължат.

(3) Наложените глоби и/ или санкции от държавните институции за установени нарушения при изпълнението на настоящия договор са за сметка на виновната страна и се заплащат от нея.

**VII. ПРЕКРАТЯВАНЕ НА ДОГОВОРА**

**Чл. 7.** (1) Този договор се прекратява:

1. с изтичане на срока на договора;

2. с изпълнението на всички задължения на страните по него;

3. по взаимно съгласие на страните, изразено в писмена форма;

4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5.ВЪЗЛОЖИТЕЛЯТ може да прекрати договора едностранно и без предизвестие, с писмено известие, ако в резултат на непредвидени обстоятелства, възникнали след сключването му, не е в състояние да изпълни своите задължения.

6. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

7. С едностранно изявление на изправната страна за развалянето му при установено съществено неизпълнение на задълженията на другата;

8. Едностранното разваляне на договора по т. 7 се допуска при пълно неизпълнение, частично, лошо или забавено изпълнение съгласно условията на чл. 87- 88 от ЗЗД.

(2) Прекратяването на договора не засяга други права на ИЗПЪЛНИТЕЛЯ и ВЪЗЛОЖИТЕЛЯ по договора. ИЗПЪЛНИТЕЛЯТ не отговаря за забава при прекратяване на договора, без да се засяга отговорността на същото основание, която вече е възникнала.

(3) ВЪЗЛОЖИТЕЛЯТ е длъжен, предавайки известието за прекратяване на договора, да даде указания за вземане на мерки от ИЗПЪЛНИТЕЛЯ за прекратяване на доставката и за ограничаване на разходите до минимум.

(4) В случай на прекратяване на договора от страна на ВЪЗЛОЖИТЕЛЯ, последният има право на обезщетение от ИЗПЪЛНИТЕЛЯ за загубите, които е претърпял и на връщане на аванса.

(5) Страните не отговарят за неизпълнение на задълженията си по договора, дължащо се на извънредни обстоятелства (force major), възникнали след датата на влизане на договора в сила. С термина "извънредни обстоятелства" се обозначават природни бедствия и други индустриални смущения и събития от извънреден характер, терористични актове, обявени или не обявени войни, блокади, бунтове, вълнения, епидемии, свличания на земни маси и срутвания, земетресения, бури, гръм, наводнения и отнасяне на почва, граждански безредици, експлозии и други непредвидими и непредотвратими събития, които са извън контрола и волята на страните.

VІІІ. ИЗМЕНЕНИЕ НА ДОГОВОРА

Чл. 8 Договорът за изпълнение може да бъде изменян при обоснована необходимост, по ред и съгласно условията на чл.10 от Постановление на МС №4/2024. Такава необходимост може да възникне при настъпване на съществени промени в договора за финансиране на проекта/ в работен план и/или графика му за изпълнение, което може да наложи изменения в сключения с избрания чрез настоящата публична покана изпълнители. Всички изменения на договора за изпълнение се съгласуват с Управляващия орган/ Националния орган на програмата (което е приложимо) и не могат да водят до промяна в предмета на процедурата. След получаване на разрешение от страна на УО/НО, ВЪЗЛОЖИТЕЛЯТ и ИЗПЪЛНИТЕЛЯТ сключват писмено допълнително споразумение към договора.

Чл. 9 Договорът може да бъде изменен и при взаимно съгласие на страните, както и при установена явна фактическа грешка.

**Чл. 10.** Всеки спор или претенция, свързани с изпълнението или тълкуването на настоящия договор ще бъде решаван между двете страни чрез взаимни преговори до постигане на съгласие, а при не постигане на такова, ще бъде прилагат действащите в Република България закони и нормативни актове.

**Чл. 11.** Настоящият Договор е изготвен на български език и е подписан в два еднообразни екземпляра, всеки от които оригинал и всички заедно представляват един и същ документ. При необходимост от създаването на превод на договора на друг език, при противоречия между двата езикови варианта, предимство ще има българската езикова версия.

Неразделна част от настоящият договор са следните приложения:

* Приложение №1 Техническа спецификация
* Приложение №2 Оферта на ИЗПЪЛНИТЕЛЯ с ценово и техническо предложение

Настоящият договор е съставен и подписан в 2 (два) еднообразни екземпляра - по един за всяка от страните.

**За ВЪЗЛОЖИТЕЛЯ:.............................. За ИЗПЪЛНИТЕЛЯ:.........................**

|  |  |
| --- | --- |
| /подпис и печат/ Ина Агафонова,  Председател на УС,  Фондация „Виа Понтика” | /подпис и печат/ |
|  |  |